એનઆરજી ડેસ્કઃ અમેરિકાના ન્યૂજર્સીમાં આગામી 22 અને 23 સપ્ટેમ્બરના રોજ ભારત અને ખાસ કરીને ગુજરાતના લગ્નને લગતા રીતરિવાજો સાથે જોડાયેલા બિઝનેસ અને સર્વિસને પ્રમોટ કરતી એક ઇવેન્ટનું આયોજન કરવામાં આવ્યું છે. અમેરિકાના ન્યૂજર્સીમાં ધ રીગલ બેન્ક્વેટ હોલ ખાતે યોજાનારી આ ઇવેન્ટને ગ્લોબલ ગુજરાત ફેડરેશનનું પણ સમર્થન છે. આ ઇવેન્ટમાં ફેશન શો, કલ્ચર ડાન્સ, ઇન્ટરનેશનલ ટ્રેડ એન્ડ ઇન્વેસ્ટમેન્ટ, ફન ફેશન જેવા ઇવેન્ટનું પણ આયોજન કરવામાં આવ્યું છે.